MATA PELAJARAN KOMPETENSI KEAHLIAN KELAS/SEMESTER PERTEMUAN KE KOMPETENSI DASAR MATERI : BAHASA JAWA : TKJ & TKR : X TKJ 1-7 & X TKR 1-4 : Pertemuan ke 10, 11, 12 : MENELAAH TEKS PANATACARA : PANATACARA PEPANGGIHAN KAPING 1 1. Pangertosan Panatacara Panatacara ugi dipunsebat panatacara pambyawara, pranata adicara, pranata titi lasana, pranata laksitaning adicara utawi Master Of Ceremony (MC). Panatacara inggih menika sawijining paraga (wong) ingkang kagungan jejibahan ngandharaken jejibahan (lampahing) satunggaling upacara adat Jawa saged arupi temanten, kesripahan, adicara resmi/ formal, pepanggihan (pertemuan), pajamuan (pesta tuladha ambal warsa utawi ualng tahun), pangaosan dalah pentas (show). 2. Perangan Panatacara utawi Pranata Titi laksana a. Salam Pambuk. Salam pambuka kanthi tembung "Assalamu'alaikum Wr. Wb. (Menika menawi ingkang ngrasuk agama Islam) dene ingkang ngrasuk agama sanes saged kabuka ngangge tembung "nuwun" b. Puji syukur konjuk ngarsaning Gusti ingkang Maha Kawasa c. Salam Taklim (Sapa Aruh) dhumateng sedaya tamu undangan. Diwiwiti saking tiyang ingkang paling sepuh dugi ingkang paling enem, saking ingkang pangkat inggil dumugi ingkang andhap gumantung sinten mawon ingkang dumunung ing papan kasebat. d. Ancasing Gati (Surasaning Gati) Inggih menika menapa ingkang dados ancas utawi tujuan saking adicara ingkang dipunadani (dilampahi) ing wekdal menika. e. Panutup. Panatacara ngaturaken dhumateng para tamu mungguh adicara ingkang rinantam (dirancang) sampun lumampah, lan nyuwun pangaksama (pangapunten) hambok bilih angenipun nidakaken pedamelanipun woten kalepatan. f. Salam Panutup 3. Unsur - Unsur Panatacara a. Magatra, inggih menika bleger wewujudanipun rupa, adining sastra lan nyandhang (adi busana) ingkang trep, pantes lan jangkep, solah bawa ingkang luwes lan mboten didamel damel. b. Malaksana, menika panatacara tindakipun sapecak sajangkah dipuntata (diatur) runtut (berurutan utawi kronologis) luwes, mrabawani (berwibawa), mboten ingah-ingih utawi rangu-rangu (ragu-ragu), mboten wigahi-wigig (mboten semangat lan mboten nglelingsemi (ngisin isini). c. Mawastha, menika panatacara jumeneng jejeg, lemes luwes mboten kendho (loyo), mboten dhoyong. d. Maraga, tegesipun panatacara anggenipun maraga utawi nindakaken jejibahanipun mboten grogi, mboten wedi, mboten gemeter, anteb lan obahing awak kedah anteng , sirah, gulu, siku, asta limrahipun samadya
(biasa) mboten katingal ndhangak ditambah geraking asta kedah saged nambahi cetha (jelas) menapa ingkang dipunucapaken. e. Malaghawa, tegesipun panatacara trampil kepara trengginas, cag ceg (gesit, lincah), lancar, gancar, sembada ing karya, mboten ngleler nanging ugi katingal anteng utawi tenang mboten grasa-grusu. f. Matanggap, menika panatacara kedah tanggap ing sedaya swasana, sarta saged andayani regenging swasana. Pramila panatacara saged damel gumrengsengipun swasana prasasat saged paring jampi (panglipur) tumrap tiyang ingkang nandhang sungkawa (duhkita). g. Mawat, menika panatacara anteb (berbobot), mantep anggenipun nindakaken jejibahanipun wiwid purwa, madya dumugi wusananing karya. 4. Teknik Maos Panatacara a. Ngangge pocapan ingkang trep utawi selaras. b. Pamedhoting ukara ingkang trep. c. Ngangge intonasi, nada, wirama ingkang trep. d. Mangertosi tanda wacan ( tanda baca) kanthi trep. e. Swara ingkang cetha. f. Ngolah alon lan cepeting wacan (bacaan). g. Ngolah mlebet lan medaling napas (nafas) h. Mahami wacan. i. Anggadhahi raos kapiadosan diri ( rasa percaya dhiri). PEPANGGIHAN KAPING 2 5. Kawruh Basa Sanguning Panatacara Panatacara menika kedah limpad (trampil) migunakanen lan nguwaosi kawruh basa kanthi ancas saged narik kawigaten (menarik perhatian) tamu ingkang sami rawuh. Ingkang kalebet peranganing kawruh basa antawisipun: a. Tembung Yogyaswara Inggih menika tembung kalih (2) ingkang seratan lan pocapan meh sami diangge sesarengan lan mengku teges jaler (lanang) - estri (wadon) Tuladha: Bathara-bathari - Dewa-dewi - Hapsara-hapsari - Putra-putri b. Tembung Entar Tegesipu rerangkening tembung ingkang tegesipun mboten salugune utawi saknyatane (migunakaken makna kias) Tulaadha : 1) Dawa tangane : clemer 2) Lunyu ilate : pinter guneman 3) Dawa ususe : sabar 4) Jembar segarane: sabar 5) Jembar dhadhane: nrima
c. Tembung Rura Basa Tegesipun inggih menika basa ingkang sampun risak, ngantos mboten saged didandosi malih. Menawi dileresaken malah dados basa ingkang mboten lirah Tuladha: 1) Negor gedhang : ingkang leres negor wit utawi gedebog gedhang 2) Nggodhog wedang: ingkang leres nggodhog banyu 3) Adang sega : ingkang leres adang beras d. Pepindhan inggih menika tetembungan ingkang ngemu teges ,ngkang memper utawi meh sami, kaya, kadi, kadya, lir. Tuladha: 1) Lakune kaya macan luwe 2) Polahe kaya kitiran 3) Swarane kaya ngabangaken kuping e. Panyandra Panyandra asalipun saking tembung candra (rembulan) ancasipun kangge pangalembana menika tetembungan utawi ukara ingkang sampun gumathok, kangge nyadra kahanan alam, satria, ratu, peranganing awak, solah bawa, lsp, ingkang limrahipun awujud pepindhan. Panyandra ingkang biasanipun kaaturaken dening Panatacara kangge nggambaraken utawi ngaturi kahanan lan swasana dhumateng para pamidhanget dalah para pamiyarsa. Panyandra dipunaturaken kanthi gamblang (jelas), cetha terwaca kanthi rinumpaka trep kaliyan swsananipun. Tuladha : Binarung swaraning pradangga munya angrangin, ambabar gendhing Ketawang Sekarteja laras slendro pathet manyura. Katingal ana wanadya sulistya ing warni mijil saking panti busana, kakanthi manjing sasana rinengga. Sampating busana ingkang hangemba busananing prameswarinata, tinon saking mandrawa kawuryan abyor mompyor pating galebyar pating calorot pindha kartika gumingsir papan. PEPANGGIHAN KAPING 3 Menika arupi Tuladha Panatacara mbikak adicara ingkang awujud Video. Ing pepanggihan kaping 3 menika para siswa kula paringi tugas anggatosaken video lajeng dipun lampahi tugasipun. TUGAS Tugas kangge para siswa saksampunipun nonton vidieo para siswa kasuwun 1. Damelaken tuladha Panatacara. Pilih salah setunggal tugas ing ngandhap a. Adicara perpisahan kelas XII SMK HKTI 2 Purwareja Klampok b. Adicara ambal warsa (ulang tahun) 2. Tugas kasuwun (dipunsuwun) arupi rekaman Video. Damel piyambak mboten arupi copy paste saking you tobe 3. Tugas arupi tugas mandiri sanes klompok nggih.
4. Supados proses maraga dados pranatacara saged lancar mangga para siswa damel teksipun rumiyin lajeng diapalaken. Mbekta teks pareng ananging pandulu utawi soroting netra (pandangan mata) mboten tumuju ing teks dados ketingal kados tiyang saweg maos teks ananging pandulu tumuju ing para pamiyarsa kados tuladha pranatacara ingkang sampun dipuntonton. 5. Lampahi paraga panatacara kados tuladha ing video, menawi badhe improvisasi piyambak kula sumanggakaken ananging kedah selaras kaliyan titi laksana utawi aturan maraga panatacara (MC) 6. Tugasipun dipunkintun via WhatsApp, ing pepanggihan candhakipun (pertemuan berikutnya) selaras kalian jadwal mapelipun. Umpaminipun Mba Gizka X TKJ 5 Jadwal mapel Bahasa Jawa Sabtu jam ke 3-4. Berarti anggenipun kintu utawi share tugas produck mapel Bahasa Jawa dinten setu, ampun teng dinten rebo. Menawi ngliwati setu dereng kintu. Nilai Tugas B Jawa nol ( 0 ). Tugasipun diketik mawon "nami Kelas Jam Ke Tuladha : Gizka X TKJ 5 jam ke 3-4 Sumangga para siswa sami anggatosaken lumampahing rekaman videonipun. lan digarap tugasipun nggih. Matur nuwun saking kawigatoosanipun.